ᱨᱤᱭᱟ ᱪᱚᱠᱨᱚᱵᱚᱨᱛᱤ

ᱨᱤᱭᱟ ᱪᱚᱠᱨᱚᱵᱚᱨᱛᱤ (ᱡᱟᱱᱟᱢ ᱑ ᱡᱩᱞᱟᱭ ᱑᱙᱙᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱵᱤᱡᱮ ᱠᱟᱱᱟᱭ ᱱᱩᱭ ᱫᱚ ᱢᱩᱬ ᱞᱮᱠᱟᱛᱮ ᱦᱤᱱᱫᱤ ᱯᱷᱤᱞᱢ ᱨᱮ ᱧᱮᱞᱚᱜᱼᱟ ᱾ ᱩᱱᱤᱫᱚ ᱮᱢᱴᱤᱵᱷᱤ ᱤᱱᱰᱤᱭᱟ ᱨᱮ ᱢᱤᱫ ᱵᱤᱡᱮ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱮᱛᱚᱦᱚᱵ ᱠᱮᱜᱼᱟ ᱾ ᱩᱱᱤᱫᱚ ᱟᱡᱟᱜ ᱯᱟᱴ ᱫᱚ ᱮᱛᱚᱦᱚᱵ ᱠᱮᱜᱼᱟ ᱒᱐᱑᱒ ᱨᱮ ᱛᱮᱞᱩᱜᱩ ᱯᱷᱤᱞᱢ ᱛᱩᱱᱤᱜᱟ ᱛᱩᱱᱤᱜᱟ ᱟᱨ ᱛᱟᱭᱚᱢ ᱛᱮ ᱦᱤᱱᱫᱤ ᱯᱷᱤᱞᱢ ᱢᱮᱨᱮ ᱰᱮᱰ ᱠᱤ ᱢᱟᱨᱩᱛᱤ (᱒᱐᱑᱓) ᱨᱮ ᱧᱮᱞ ᱞᱮᱱᱟ ᱛᱟᱦᱮᱸᱫ ᱾

ᱮᱛᱚᱦᱚᱵ ᱡᱤᱭᱚᱱ
ᱨᱤᱭᱟ ᱪᱚᱠᱨᱚᱵᱚᱨᱛᱤ ᱭᱟᱜ ᱡᱟᱱᱟᱢ ᱫᱚ ᱵᱮᱸᱜᱽᱞᱳᱨ, ᱠᱚᱨᱱᱟᱴᱚᱠ ᱥᱤᱧᱚᱛ ᱨᱮ ᱢᱤᱫ ᱵᱮᱸᱜᱟᱞᱤ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱢᱤᱫᱴᱟᱹᱝ ᱥᱤᱧᱚᱛᱤᱭᱟᱹ ᱟᱨᱢᱤ ᱚᱯᱷᱤᱥᱟᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱟᱡᱟᱜ ᱥᱠᱩᱞ ᱥᱮᱪᱮᱫ ᱫᱚ ᱟᱨᱢᱤ ᱯᱟᱵᱽᱞᱤᱠ ᱥᱠᱩᱞ ᱟᱢᱵᱟᱞᱟ ᱠᱮᱸᱴ, ᱟᱢᱵᱟᱞᱟ ᱠᱷᱚᱱ ᱾

ᱠᱟᱹᱢᱤ
ᱨᱤᱭᱟ ᱫᱚ ᱟᱡᱟᱜ ᱴᱮᱞᱤᱵᱤᱡᱟᱱ ᱠᱟᱹᱢᱤ ᱫᱚ ᱮᱛᱚᱦᱚᱵ ᱠᱮᱜᱼᱟ ᱒᱐᱐᱙ ᱥᱟᱞ ᱨᱮ ᱮᱢᱴᱤᱵᱷᱤ ᱤᱱᱰᱤᱭᱟ ᱨᱮᱱᱟᱜ ᱴᱤᱵᱷᱤᱮᱥ ᱥᱠᱩᱴᱤ ᱴᱤᱱ ᱫᱤᱵᱟ ᱠᱷᱚᱱ, ᱡᱟᱦᱟᱸ ᱫᱚ ᱱᱚᱣᱟ ᱯᱷᱟᱨᱥᱴ ᱨᱟᱱᱟᱨ-ᱟᱯ ᱢᱮᱱᱟᱜᱼᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱮᱢᱴᱤᱵᱷᱤ ᱫᱤᱞᱞᱤ ᱨᱮ ᱵᱤᱡᱮ ᱵᱮᱱᱟᱜ ᱞᱟᱹᱜᱤᱫ ᱛᱮ ᱚᱰᱤᱥᱚᱱᱮ ᱮᱢ ᱠᱮᱜᱼᱟ ᱟᱨ ᱟᱡ ᱮ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤᱫᱚ ᱯᱮᱯᱥᱤ ᱮᱢᱴᱤᱵᱷᱤ ᱣᱟᱥᱩᱯ, ᱴᱤᱠᱴᱮᱠ ᱠᱚᱞᱮᱡᱽ ᱵᱤᱴ ᱟᱨ ᱮᱢᱴᱤᱵᱷᱤ ᱜᱚᱱ ᱤᱱ ᱖᱐ ᱥᱮᱠᱮᱱᱰ ᱥᱟᱶᱛᱮ ᱟᱹᱰᱤ ᱜᱟᱱ ᱮᱢᱴᱤᱵᱷᱤ ᱫᱮᱠᱷᱟᱣ ᱨᱮᱱᱟᱜ ᱦᱚᱥᱴᱮᱰ ᱟᱠᱟᱫᱟ ᱾

᱒᱐᱑᱒ ᱥᱟᱞ ᱨᱮ, ᱩᱱᱤᱫᱚ ᱛᱮᱞᱩᱜᱩ ᱯᱷᱤᱞᱢ ᱫᱚ ᱛᱩᱱᱤᱜᱟ ᱛᱩᱱᱤᱜᱟ ᱥᱟᱶᱛᱮ ᱟᱡᱟᱜ ᱯᱷᱤᱞᱢᱮ ᱮᱛᱚᱦᱚᱵ ᱠᱮᱜᱼᱟ, ᱡᱟᱦᱟᱸ ᱩᱱᱤᱫᱚ ᱯᱩᱸᱡᱤ ᱨᱮᱱᱟᱜ ᱯᱟᱴᱮ ᱱᱤᱵᱷᱟᱣ ᱠᱮᱜᱼᱟ ᱾ ᱒᱐᱑᱓ ᱥᱟᱞ ᱨᱮ ᱩᱱᱤᱫᱚ ᱢᱮᱨᱮ ᱰᱮᱰ ᱠᱤ ᱢᱟᱨᱩᱛᱤ ᱠᱷᱚᱱ ᱡᱚᱥᱞᱤᱱ ᱞᱮᱠᱟᱛᱮ ᱵᱚᱞᱤᱣᱩᱰ ᱨᱮ ᱮᱛᱚᱦᱚᱵ ᱠᱮᱜᱼᱟ ᱾ ᱒᱐᱑᱔ ᱥᱟᱞ ᱨᱮ ᱩᱱᱤᱫᱚ ᱥᱚᱱᱟᱞᱤ ᱠᱮᱵᱟᱞ ᱨᱮ ᱥᱚᱱᱟᱞᱤ ᱭᱟᱜ ᱯᱟᱴᱮ ᱱᱤᱵᱷᱟᱣ ᱠᱮᱜᱼᱟ ᱾

᱒᱐᱑᱗ ᱥᱟᱞ ᱨᱮ ᱱᱩᱭ ᱫᱚ ᱣᱟᱭ.ᱟᱨ.ᱮᱯᱷ ᱵᱮᱸᱠ ᱪᱳᱨ ᱨᱮ ᱧᱮᱞ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱦᱟᱯᱷ ᱜᱟᱨᱞᱯᱷᱨᱮᱸᱰ ᱟᱨ ᱫᱳᱵᱟᱨᱟ: ᱥᱤ ᱭᱳᱨ ᱮᱵᱷᱤᱞ ᱨᱮᱦᱚᱸᱭ ᱦᱩᱰᱤᱧ ᱯᱟᱴᱮ ᱱᱤᱵᱷᱟᱣ ᱠᱮᱜᱼᱟ ᱾ ᱒᱐᱑᱘ ᱥᱟᱞ ᱨᱮ ᱩᱱᱤ ᱯᱩᱭᱞᱩ ᱫᱷᱟᱹᱣ ᱵᱚᱨᱩᱬ ᱢᱤᱛᱨᱟ ᱥᱟᱞᱟᱜ ᱡᱟᱞᱮᱵᱤ ᱨᱮ ᱧᱮᱞ ᱞᱮᱱᱟᱭ ᱾

ᱩᱱᱤ ᱒᱐᱒᱐ ᱥᱟᱞ ᱨᱮ ᱫᱟ ᱴᱟᱭᱤᱢ ᱚᱯᱷ ᱤᱱᱰᱤᱭᱟ ᱨᱤᱱᱤᱡ "ᱟᱹᱰᱤ ᱪᱚᱨᱚᱠ ᱛᱤᱨᱞᱟᱹ" ᱭᱟᱜ ᱛᱟᱹᱞᱠᱟᱹ ᱨᱮ ᱪᱮᱛᱟᱱ ᱨᱮ ᱢᱮᱱᱟᱭᱟ ᱾

ᱟᱯᱱᱟᱨᱟᱜ ᱡᱤᱭᱚᱱ

ᱪᱚᱠᱨᱚᱵᱚᱨᱛᱤ ᱫᱚ ᱮᱯᱨᱤᱞ ᱒᱐᱑᱙ ᱥᱟᱞ ᱨᱮ ᱮᱠᱴᱟᱨ ᱥᱩᱥᱟᱸᱛ ᱥᱤᱝ ᱨᱟᱡᱽᱯᱩᱛ ᱰᱮᱴ ᱮ ᱮᱦᱚᱵ ᱠᱮᱜᱼᱟ ᱾ ᱩᱱᱤᱫᱚ ᱥᱮᱯᱴᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱟᱡ ᱵᱚᱭᱦᱟ ᱟᱨ ᱨᱟᱡᱽᱯᱩᱛ ᱥᱟᱶ ᱯᱟᱨᱴᱱᱟᱨᱥᱤᱯ ᱨᱮ ᱵᱤᱵᱤᱰᱨᱮᱡᱽ ᱨᱤᱭᱟᱞᱤᱴᱤᱠᱥ ᱧᱩᱛᱩᱢ ᱢᱤᱫ ᱟᱨᱴᱤᱯᱷᱤᱥᱤᱭᱚᱞ ᱤᱱᱴᱮᱞᱤᱡᱮᱸᱥ ᱠᱚᱢᱯᱟᱹᱱᱤ ᱮ ᱛᱷᱟᱯᱚᱱ ᱠᱮᱜᱼᱟ ᱾ ᱱᱚᱣᱟ ᱡᱚᱲᱟ ᱰᱤᱥᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱢᱤᱫ ᱴᱷᱮᱱ ᱠᱤᱱ ᱛᱟᱦᱮᱸ ᱮᱱᱟ ᱾ ᱑᱔ ᱡᱩᱱ ᱒᱐᱒᱐ ᱥᱟᱞ ᱨᱮ, ᱨᱟᱡᱽᱯᱩᱛ ᱫᱚ ᱢᱩᱢᱵᱟᱭ ᱨᱮᱱᱟᱜ ᱵᱟᱸᱫᱽᱨᱟ ᱨᱮ ᱟᱡᱟᱜ ᱚᱲᱟᱜ ᱠᱷᱚᱱ ᱵᱟᱦᱨᱮ ᱥᱮᱱ ᱠᱟᱛᱮ ᱛᱩᱨᱩᱭ ᱢᱟᱦᱟᱸ ᱛᱟᱭᱚᱢ ᱯᱟᱹᱥᱤ ᱜᱚᱡ ᱮᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱵᱮᱸᱜᱟᱞᱤ ᱮᱠᱴᱨᱮᱥ ᱠᱚ
ᱛᱷᱚᱠ:ᱵᱟᱸᱜᱽᱞᱳᱨ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:᱑᱙᱙᱒ ᱡᱟᱱᱟᱢ ᱠᱚ